14 Nopietni SEO Padomi Jūsu Mājas lapai
Tags: webdev, devops, design
Published: 2020-04-18 20:09:46

Šodien parunāsim par pilnās mājas lapas, nevis atsevišķu lapu optimizāciju.

Pēc tā, kad esiet izvēlējušies atbilstošus atslēgvārdus, bet pirms sāciet rakstīt saturu, ir vēl jāapdomā sekojošs:

* Par ko ir jūsu mājas lapa;
* Kāds tai ir nolūks;
* Cik jūs esat apņēmīgs;
* Tātad, kad šie jautājumi ir nokaidroti, ir jāsāk darboties.

SEO Padomi
Lai optimizēt pilnu mājas lapu priekš meklētājiem, ir jāseko sekojošiem padomiem:

1. Mājas lapai ir jābūt veltītai vienai tēmai.
Tajā var būt arī citas lietas, bet ir jāizvēlas viena, kura būs visvairāk atbilstoša jūsu darbībai.

Šīs solis ir svarīgs, tāpēc ir kārtīgi jāizpēta atslēgas vārdi, pirms sagatavojiet rakstu.

2. Iekļaujiet atslēgvārdus atbilstošās vietās.
Atslēgas vārdiem ir jābūt domēna vārdā (domain name), mājas lapas nosaukumā (site title), aprakstā (description), tagline, rakstu (bloga) kategorijās, lapu nosaukumā un rakstos.

3. Saites uz iekšējām lapām jūsu mājas lapā.
Salinkojiet svarīgākas lapas savā starpā. Piemēram, jums ir īss apraksts par sniegtiem pakalpojumiem, un ir jāpieliek saite “uzzināt vairāk”, kurā jau būs detalizētāks apraksts par katru pakalpojumu.

4. Izmantojiet atslēgvārdus saites adresē (permalink).
Dažām mājas lapām ir nesmukas un nelasāmas saites (permalink), tas ļoti slikti ietekmē uz SEO un lietotājiem nav skaidrs kur noteikta saite viņus vedīs.

Piemēram:

https://jūsudomēns.lv/1?=14&p – Šādi nav jābūt

Ir jābūt:

https://jūsudomēns.lv/produkcija/ – Viss ir skaisti un saprotami

5. Izņemiet ārā visu, kas palēnina jūsu vietni.
Lapu ielādēšanas ātrums ir ļoti svarīgs, tāpēc atbrīvojiet tās no liekiem failiem.

Tie var būt: fona mūzika, liela izmēra attēli (vai konvertējiet tos nextgen formātā) un nevajadzīgi plugini.

Kā uzzināt jūsu vietnes ielādes ātrumu? Jūs to varat izdarīt ar Google PageSpeed Insights rīku, ierakstot mājas lapas URL.

Skenēšana aizņems 15-20 sekundes un Google izsniegs rezultātu no 0 līdz 100 (jo augstāk, jo labāk) gan mobīlās gan datora vietnes versijai.

Testa rezultātā jums tiks paskaidrots kas palēnina vietnes ielādi un kādi ir risinājumi.

6. Izmantojiet atslēgvārdus attēlos.
Iekļaujiet vārdus, kuri atbilst jūsu raksta tēmai attēla nosaukumā (image title), aprakstā (description) un alt atribūtos (alt attributes).

Kā arī, pārsauciet attēla failu, lai iekļautu nosaukumā atslēgvārdu (piem. produkta-nosaukums.jpg nevis p123.jpg).

7. Izveidojiet saites uz citām mājas lapām ar atbilstošu tematiku.
Sagatavojot rakstu, ievietojiet atsauci uz citu mājas lapas rakstu, ar līdzīgu rakstu.

Tikai neaizraujieties ar to, jo katra saite ir “balss par” citai mājas lapai, toties, ja to taisīt pareizi un mājas lapas apmeklētāji klikšķinās no jūsu vietnes, tas informēs meklētājprogrammas (Google, Bing, Yahoo u.c.) ka jūs esiet uzticams avots konkrētā rakstā.

8. Periodiski atjauniniet savu vietni.
Mājas lapas ar dinamisku saturu bieži saņem augstākas pozīcijas, nekā mājas lapas ar statisko saturu. Tāpēc blogiem un direktorijām (kā Wikipēdija) ir labas pozīcijas meklētāju rezultātos.

9. Pārliecinieties ka jūsu vietne ir indeksēta meklētājos.
Daudzi meklētāji automātiski atradīs un indeksēs jūsu mājas lapas saturu, bet nepaļaujaties pilnībā uz to.

Jums jābūt parliecinātam, ka Google, Bing un Yahoo izies cauri jūsu mājas lapai, lai lietotāji varētu jūs atrast tiešsaistē.

10. Ļaujiet citām vietnēm atsaukties uz jūsu mājas lapu.
Tas ir tiešām ļoti svarīgi priekš SEO. Labs veids kā šo panākt ir izveidot kvalitatīvus rakstus un lūgt lai citas mājas lapas atsauktos uz jūsējo (kas ik pa laikam strādā).

11. Nemainiet jūsu domēna vārdu.
Jūsu lapas URL vecums ir meklētāju reitinga faktors, tapēc esiet pacietīgi.

Ja ik pēc pusgad jūs sāciet jaunu blogu, jūs nekad neredzēsiet, ka jūsu vietne iegūst tādu vērtību, kādu tā ir pelnījusi.

12. Pārliecinieties ka jūsu vietne ir “Mobile friendly”.
Citiem vārdiem, jūsu mājas lapai ir jābūt ērti lietojamai gan uz liela ekrāna (datorā), gan uz maziem (planšetdatoriem un viedtālruņiem).

Pēc Statista.com datiem 2018 gadā 52.2% no tīmekļa trafika nāca no mobīlām ierīcēm, kas nākotnē tikai augs, tāpēc šīs ir nopietns signāls lai padarītu jūsu vietni “Mobile friendly”.

Jūs varat pārbaudīt cik labi jūsu vietne ir pielāgota mobīlām ierīcēm ar Mobile-Friendly Test rīku no Google.

13. Sociālo tīklu signāli.
Jūs laikam esiet pamanījuši, ka daudzās vietnēs ir iespēja padalīties ar publikāciju sociālajos tīklos. Tāpēc, kad jūs esiet sagatavojuši interesantu un noderīgu rakstu ļaujiet iespēju jūsu lasītājiem padalīties ar to, tas signalizēs meklētājiem ka jūsu publikācija ir interesanta un centīsies to parādīt lielākam lietotāju daudzumam.

14. Rakstiet kā cilvēks un priekš cilvēkiem.
Nevienam no iepriekšminētiem padomiem nav nozīmes, ja jūsu veidotie raksti izskatās pēc robota rakstīti.

Sagatavojiet kvalitatīvus, noderīgus rakstus un aprakstu, sekojiet augstākminētiem padomiem, esiet pacietīgi un jūs pamanīsiet rezultātus.

Šie bija mūsu 14 padomi kā optimizēt jūsu vietni un paaugstināt tās pozīciju meklētājos.

Ja jums ir nepieciešama kompleksa SEO pieeja, rakstiet mums un mēs jums palīdzēsim.